
HOTĂRÂRE

cu privire la aplicarea Hotărârii Consiliului de Observatori nr.118
din 28.09.2011 cu privire la Grila de emisie a serviciului de programe „Moldova 1” al IPNA Compania „Teleradio-Moldova”
În conformitate cu prevederile art.52 alin.(2) lit.a), art.56 alin.(6), art.60 alin.(3) lit.b) din Codul audiovizualului al Republicii Moldova şi în baza p.8, p.21 a) lit.n), p.23 lit.h), p.44 din Statutul Instituţiei Publice Naţionale a Audiovizualului Compania "Teleradio-Moldova", aprobat prin Hotărîrea Consiliului de Observatori nr.1/31 din 24.08.2007,
Consiliul de Observatori

HOTĂRĂŞTE:
1. Consiliul de Observatori va reveni la examinarea Grilei de emisie provizorie, adoptată prin Hotărârea Consiliului de Observatori nr.118 din 28.09.2011 cu privire la Grila de emisie a serviciului de programe „Moldova 1” al IPNA Compania „Teleradio-Moldova”, după 10 noiembrie 2011.

2. Preşedintele Companiei şi directorul televiziunii IPNA Compania „Teleradio-Moldova” sunt în drept să modifice Grila de emisie provizorie, în conformitate cu legislaţia în vigoare și hotărârile Consiliului de Observatori.

3. Prezenta hotărâre intră în vigoare în ziua adoptării.
Hotărârea a fost adoptată cu votul a 6 membri ai Consiliului de Observatori.

Preşedintele

Consiliului de Observatori                                                       Eugeniu Rîbca
Secretarul şedinţei

Consiliului de Observatori                                                      Viorica Bogatu

